
Rezumat 


Serviciile de informaţii interne, externe şi militare, serviciile de securitate şi alte 
departamente de informaţii şi protecție realizează cunoașterea, prevenirea, contracararea 
sau înlăturarea, după caz, a amenințărilor la adresa securității naționale. În asigurarea stării 
de securitate, un rol fundamental îl reprezintă cunoașterea disfuncționalităților, 
vulnerabilităților, factorilor de risc, amenințărilor şi pericolelor la adresa acesteia, care se 
realizează prin identificarea/transmiterea de către alte organe competente, a priorităţilor 
informaționale, căutarea şi obținerea de informații Pentru securitate, analiza/prelucrarea 
acestora şi transmiterea/diseminarea acestora către factorii de decizie împuterniciți din 
punct de vedere legal pentru prevenirea şi contracararea deciziilor. Acest obiectiv se 
realizează prin acțiunile operative specifice structurilor de informaţii, instituţiilor statului, 
integrate organic în administraţia statului, pe baza unui suport juridic adecvat, a 


responsabilității depline a autorităţilor politice și a controlului parlamentar. 


Cuvinte cheie: servicii de intelligence, NATO 


Abstract 


The internal, external and military intelligence services, security services and other 
departments of intelligence and protection make knowledge, prevention, counteraction or 
removal, as appropriate, of threats to national security. In securing the state of security, a 
fundamental role is the knowledge of the dysfunctions, vulnerabilities, risk factors, threats 
and dangers to it, which are achieved by identifying / transmitting by other competent 
bodies, informational priorities, searching and obtaining information For security, their 
analysis / processing and their transmission / dissemination to legally empowered decision 


makers to prevent and counteract decisions. This objective is achieved through the specific 

operative actions of the intelligence structures, state institutions, organically integrated into 
the state administration, on the basis of an adequate legal support, full responsibility of the 


political authorities and parliamentary control. 

Introducere 


Serviciile de informaţii interne, externe şi militare, serviciile de securitate şi alte 
structuri departamentale de informaţii şi protecţie! realizează cunoașterea?, prevenirea, 
contracararea“ sau înlăturarea, după caz, a amenințărilor la adresa securităţii naţionale”. 

În asigurarea stării de securitate, un rol fundamental revine cunoaşterii 
disfuncţiilor, vulnerabilităților, factorilor de risc, amenințărilor şi stărilor de pericol la 
adresa acesteia, care se realizează prin identificarea/sau transmiterea de către alte 
organisme abilitate, a priorităţilor informative, căutarea şi obţinerea informaţiilor pentru 
securitate, analiza/procesarea şi transmiterea/diseminarea lor factorilor legal abilitați, în 


vederea luării deciziilor de prevenire şi contracarare. Acest obiectiv se realizează prin 


| Ne referim numai la cele care au/deţin în structura lor componenta informativă - n.n. 


2 Cunoaşterea oferă capacitatea identificării tendinţelor de evoluţie a fenomenelor perturbatoare la 
adresa democraţiei şi a statului de drept, a mediilor de proliferare a armelor de distrugere în masă, a 
actorilor crimei organizate, terorismului şi vectorilor care generează şi desfăşoară acțiuni specifice 
războiului informaţional împotriva statului român şi a aliaților săi, cf. Doctrinei Naţionale a 
Informaţiilor pentru Securitate, p. 20. 
3 Prevenirea este reacţia de apărare prin care se reduc sau se înlătură sursele generatoare de riscuri 
la adresa securităţii naţionale (loc. cit., p. 21). 
1 Contracararea este acţiunea de apărare prin care se blochează materializarea ori consumarea unei 
ameninţări, ibidem. 

5 Vezi definiţia din Doctrina Naţională a Informaţiilor pentru Securitate, p.11. 

acţiunile operative specifice ale structurilor de informaţii, instituţii ale statului de drept, 
integrate organic în ansamblul administrației statului, în baza unui suport legal 
corespunzător, a unei responsa-bilităţi depline a autorităților politice şi controlului 
parlamentar. 

În acest context, structurile de informaţii pentru securitate sunt obligate: 

- să caute, să identifice, să obţină şi să furnizeze factorilor de decizie politico-statală 
cunoştinţe ample şi exacte despre problemele care generează vulnerabilități, factori de risc, 
ameninţări şi pericole la adresa securităţii interne a României şi a aliaţilor săi, potrivit 
cererilor formulate de beneficiari şi, în anumite cazuri, şi în funcţie de anumite evaluări 
proprii (când este vorba de ameninţări extrem de grave); 

- să contribuie, prin măsuri de cunoaştere, la prevenirea conflictelor locale şi zonale 
generate de noii actori identificaţi în state agresoare, actori non-statali — interesați să 
controleze difuzarea informaţiilor pentru promovarea intereselor proprii, aşa-zisele 
corporaţii multinaționale - cu o identitate foarte greu de stabilit, care intră în jocurile 
internaționale ca actori ai politicii globale, precum şi organizațiile criminale de cele mai 
diverse tipuri; 

- să-şi reevalueze permanent modul de acţiune, în vederea identificării cu 
operativitate a oportunităţilor şi amenințărilor la adresa intereselor naționale; 

- să evalueze şi să prognozeze evoluţia situaţiei operative în domeniul securității 
naţionale, să formuleze propuneri de măsuri adecvate de cunoaştere, prevenire şi 
contracarare a factorilor de risc şi amenințărilor şi să sprijine procesul de luare a deciziilor; 

- să asigure un management eficient al resurselor, pe bază de programe integrate, 
să-şi îmbunătăţească activitatea de cooperare, conlucrare şi colaborare cu instituţiile din 
sistemul securității naţionale şi cu cele ale partenerilor externi; 

- să elaboreze evaluări şi analize complexe asupra stării de securitate națională, care 
să identifice şi să sesizeze amenințările potenţiale, caracteristicile mediului în care acestea 
acționează şi să propună măsuri adecvate pentru protejarea obiectivelor, valorilor 


fundamentale şi intereselor naționale împotriva oricăror acţiuni ilegale. 


* Ibidem, p. 21. 

Furnizarea informaţiilor de cunoaştere, anticipare şi prevenire a amenințărilor la adresa 
securităţii naţionale vizează fundamentarea şi determinarea deciziilor şi acţiunilor autorităţilor, 


instituţiilor şi organismelor însărcinate cu aplicarea legii. 


1. Categorii de intelligence ca servicii- informaţii, contrainformaţii şi securitate)/ 
organizarea şi competenţe/atribuţii generale 


1.1. Categorii de intelligence ca servicii 


Activitatea de informaţii pentru securitate presupune şi existenţa instru-mentelor 
necesare desfăşurării acesteia, respectiv organizaţii/serviciile de intelligence Acestea pot fi 
clasificate în funcţie de mai multe criterii: scop, obiective şi aria/spaţiul de acţiune, modul 
de relaţionare faţă de putere, subordonare, structură etc. 

În acest sens, în funcţie de: 


- scopul pentru care au fost constituite, serviciile de intelligence pot fi de 
intelligence propriu-zise, counterintelligence/contrainformaţii, securitate; 

- obiective şi aria/spaţiul de acţiune, pot fi: servicii de intelligence interne, servicii 
de intelligence externe; 

- modul de relaţionare faţă de putere şi/sau subordonarea acestor servicii, pot 
funcționa servicii independente/autonome sau departamentale; 

- structura acestora, pot fi civile, militare, mixte (având în componenţă atât civili 
cât şi militari). 

În general, în legislaţia statelor democratice întâlnim forme de clasificare 
combinate, sens în care o serie de specialişti au optat pentru un sistem de clasificări 
multicriterii, care ar putea împărți serviciile de informaţii, potrivit misiunilor şi modului 
de organizare, în servicii de: 

- informaţii propriu-zise — interne şi externe; 

- independente/autonome sau departamentale cu structură civilă, militară sau 
mixtă; 

- contrainformaţii — interne care pot fi independente sau departamentale cu 
structură civilă, militară sau mixtă; 

- securitate — interne, cu structură militară. 


2. Organizarea şi competențele unor servicii de intelligence din unele state euro 
atlantice 


In ultimii ani, dar mai ales după Il septembrie 2001, preocupările statelor în 
vederea organizării mai eficiente a structurilor şi managementului serviciilor de informaţii 


s-a intensificat, fiind adoptate diferite forme organizatorice de realizare a acestui obiectiv, 

cu rezultate concrete în îmbunătăţirea eficienţei şi perfor-manţelor acestora”. În esenţă, 
serviciile de informaţii au scopul de căuta şi procura date, a le analiza şi transforma în 
informaţii necesare conducerii politice, economice şi militare a unui stat, în procesul 
ciclului/fluxului informaţional. Modul în care este organizat şi se desfăşoară acest proces 
determină structura şi modul de funcţionare a unui serviciu de informaţii şi contribuie în 
mod esenţial la crearea unei culturi organizaționale şi de securitate specifice. 

Astfel, varianta unei organigrame a unui serviciu de iintelligence ar putea avea, 
ca principale componente/ structuri de: conducere şi coordonare/ control, culegere, 
exploatare/analiză, tehnice, protecție, administrative/logistice. 

e Structurile de conducere sunt cele care asigură managementul performant al fiecărui 
serviciu în integralitatea sa, în funcție de competenţe şi atribuţii, utilizând, în planificarea 
strategică, coordonarea şi orientarea activităților desfăşurate, diagnoza, prognoza, controlul şi 
evaluarea dinamică, pe etape, obiective, scopuri, probleme etc., şi urmărind permanent 
identificarea şi diminuarea sau eliminarea vulnerabilităților şi disfuncţiilor survenite, creşterea 
capacităţii serviciului respectiv de îndeplinire a misiunilor, respectiv, de cunoaştere, prevenire 
şi contracarare a amenințărilor. 

Un atribut important al acestor structuri este asigurarea proporției juste între 
compartimentele informativ-operative şi cele funcționale/de sprijin din cadrul servi-ciului şi 
multiplicarea mijloacelor de cooperare (pe planul exterior şi al comunităţilor informative) şi 
conlucrare (în interiorul fiecărui serviciu/fiecărei agenţii). 


e Structurile (compartimentele) de culegere sunt interfaţa dintre serviciul de 
informaţii ŞI surse, având ca principale sarcini conducerea surselor existente (transmiterea 
nevoilor de informaţii, obținerea acestora şi transmiterea lor în timp util la centru, 
retribuirea surselor şi altele), crearea de noi surse, asigurarea continuității conducerii 
compartimentelor de culegere şi alocarea lor eficientă, pentru îndeplinirea tuturor 
misiunilor stabilite de centru. 

e Structurile (compartimentele) de exploatare/analiză sunt în general împărțite pe ţări 
sau zone de interes, precum şi pe tematici (terorism, arme de distrugere în masă, infrastructuri 
critice etc.). 


7 Corneliu Pivariu, Lumea Secretelor, O modalitate de a înțelege informaţiile strategice, Editura 
Pastel, 2005, p. 320. 
5 Ibidem, p. 231. 

Este important ca această analiză să se facă integrat, cu utilizarea unor metode moderne 
şi, acolo unde se impune, pe baza cooperării şi schimbului de informaţii cu alte 
servicii/agenţii/departamente şi a exploatării tuturor bazelor de date existente. 

e Pentru executarea unor operațiuni speciale tehnice (având în vedere că cea mai 
mare parte a serviciilor de informaţii dispun de astfel de entităţi speciale) există structuri 
compuse din tehnicieni care pun la dispoziţia compartimentelor de culegere şi exploatare 
mijloacele tehnice necesare îndeplinirii misiunilor ce le revin. 

În multe cazuri, prin aceste compartimente sunt gestionate şi legăturile de diferite 


tipuri în cadrul serviciului de informaţii cu beneficiarii, transmisiile de date, precum şi 
gestionarea bazelor de date, fără de care îndeplinirea misiunilor unui serviciu de informaţii 
nu mai poate fi concepută. 


e Structurile (compartimentele) de protecție, în cooperare cu celelalte 
compartimente, au o legătură particulară cu domeniul tehnic, colaborare care cunoaşte o 
dezvoltare deosebită în condiţiile actuale şi de perspectivă a noilor tehnologii în întreaga 
activitate a serviciilor de informaţii. 

O funcție extrem de importantă a acestor structuri este de asigurare a protecției 


datelor şi informaţiilor clasificate utilizate în activităţile fiecărui serviciu, de orientare, 
evidenţă şi control al respectării măsurilor şi normelor instituite în acest sens. 


e Structurile (compartimentele) administrative/logistice joacă un rol impor-tant în 
asigurarea bunei funcționări şi crearea condiţiilor unei evoluţii corespun-zătoare a 
întregului serviciu de informaţii. 

În cadrul structurilor funcţionale un rol deosebit îl au cele de management al 


resurselor umane, prin intermediul cărora se asigură atât proiecția adecvată a carierei, cât 
şi continuitatea, prin rezervele de personal şi activităţile de instruire şi specializare. 

Orice structură de informaţii, indiferent de categoria căreia îi aparţine, conţine în 
principal entități de: conducere/coordonare/control (management strategic), culegere, 
exploatare/analiză, tehnice, protecţie (centrate pe activitățile informative secrete), 
administrative/logistice, alături de alte structuri specifice (relaţionare-cooperare, centre de 
exploatare a surselor deschise, centre de cercetare de securitate specializată, unităţi 
juridice, unităţi/centre de educaţie-instrucţie şi resurse umane etc., în funcţie de profilul 
pentru care funcționează). 

Un aspect important este acela că un sistem sau un serviciu de informaţii şi 
securitate modern conţine, de regulă, una sau mai multe structuri de intervenţie şi centre 
operative. 

Dintre caracteristicile mai importante ale structurilor informative euroatlantice 


menţionăm: 

- în SUA funcționează o agenţie/serviciu de informaţii civilă guvernamentală - CIA, 
coordonată, la rândul său, de Directorul Serviciilor Naţionale de Informaţii, alături de alte 
şase structuri departamentele civile şi opt structuri informative militare ale Departamentului 
Apărării, cu ponderea cea mai importantă în cadrul structurilor de informaţii americane; 

- în timp ce în statele sud-est europene există situaţii diverse de subordo-nare şi 
coordonare ale serviciilor de informaţii, în statele membre ale UE cu democraţie consacrată 
funcţionează”, de la caz la caz, organe şi structuri specializate în activitatea de informaţii, 
cuprinse în structuri departamentale (ministere), potrivit competenţelor repartizate fie 
preponderent Ministerelor Apărării (cazul Franţei, Spaniei, Portugaliei), fie echilibrat, între 
Ministerul Apărării şi de Interne (cazul Marii Britanii şi Germaniei). Coordonarea acestor 
servicii se face de la nivel guvernamental, prin structuri adecvate aparţinând comunităţii 
informative. 


3. "Comunitatea de intelligence ”- funcţionarea coordonată a sistemului de 
Intelligence 


„Comunitatea de intelligence ” este o noţiune generică, prin care se desemnează 
funcționarea coordonată a Sistemului Naţional de Intelligence . 

Nu trebuie confundată comunitatea de intelligence a unui stat (intelligence 
community) cu ansamblul serviciilor specializate în protejarea securităţii şi siguranţei 
naţionale (sistemul de securitate naţională — national security system/ sector), care, deşi 
însumează totalitatea organismelor cu componente în această sferă, nu au o conducere şi 
coordonare unitară, ci una disparată, în funcţie de îndatoririle fiecărei instituţii în parte. 

Dacă Statele Unite au promulgat primele o lege care să prevadă în mod expres 
definirea „comunității de informaţii ”, alte state cu democraţii consacrate nu au realizat 
acest lucru decât mult mai târziu, sau deloc. Acestea au înfiinţat, totuşi, structuri implicate 
în realizarea securităţi naţionale, care, în ansamblu, funcționează după principiile 
„comunităţii de informaţii”. 

Astfel, în Portugalia nu am întâlnit, printre actele normative consultate, nici unul în 
care să apară conceptul „comunitate de informaţii”, dar putem afirma că Sistemul de 
Informaţii al Republicii Portugheze (SIRP), creat prin Legea Cadru a Sistemului de 
Informaţii al Republicii Portugheze!0, îndeplineşte rolul şi funcţiile unei Comunităţii de 


Informaţii. 


” Vezi pe larg Cristian Troncotă, Horaţiu Blidaru, Careul de Aşi, Editura Elion, Bucureşti, 
2004, p. 13 şi „Sfera Politicii”, din 30 septembrie 1998; 

10 Legea nr.30/5 septembrie 1984, modificată prin Legile nr.4/2 1.02.1995, 15/30.04.1996 şi 75- 
A/22.06.1997, din Portugalia. 

Faptul că acest sistem contribuie la acoperirea întregii problematici specifice 
domeniilor de realizare a securităţii naţionale, permiţând abordarea unitară a problemelor 
manageriale şi funcționale ale structurilor de informaţii care îl compun, implică evitarea 
paralelismelor şi suprapunerilor în activitatea serviciilor de informaţii şi permite un control 
unitar, eficient şi calificat, pe domenii, probleme şi profiluri de activitate, în funcţie de 
competenţe şi misiunile încredințate conturează ideea că în fapt (sistemul) a fost gândit şi 
reprezintă de facto o „comunitate de informaţii”!!. 

În concluzie, putem afirma că existenţa „comunităţii de informaţii” într-o formă 
organizată şi funcțională presupune şi un management integrat, care să permită serviciilor de 
intelligence, în ansamblul lor, să realizeze analize cât mai obiective şi să nu fie supuse, separat 
sau în totalitate, unor eventuale presiuni directe din partea factorului politic, pentru prezentarea 


sau „cosmetizarea” unor informaţii conform cu dorinţele acestuia. 


Concluzii 


Comparând structurile de informaţii de securitate sau pentru securitate din diverse 
state euroatlantice, se constată că acestea pot fi clasificate după câteva criterii: a) scopul — 
de informaţii propriu-zise, contrainformaţii, securitate; b) obiective şi aria/spaţiul de 
acţiune — servicii de informaţii interne, servicii de informaţii externe; c) modul de 
relaționare față de putere şi/sau subordonarea acestor servicii/agenţii, anume: servicii 
independente/autonome sau departamentale; d) structura resurselor umane ale acestora — 
civile, militare, mixte (având în componenţă atât personal militar, cât şi civil). 

Folosind cel puţin două sau trei dintre criteriile enunțate putem împărții 
serviciile/agențiile informative/pentru securitate în patru categorii: a) informaţii propriu- 


zise - interne şi externe; b) contrainformaţii — interne, care pot fi independente sau 


!! Tănase Tiberiu, Elena-Maria Nicolae, Comunitatea de Informaţii — expresie a 
nevoii de coordonare a structurilor informative ale sistemului securității naţionale A XII- 
a Sesiune Anuală de Comunicări Ştiinţifice a Academiei Naţionale de Informaţii, secțiunea 
I, volumul Științele socio-umane şi rolul lor în actualul mediu de securitate vol. II, 
(colectiv), ISBN general (10) 973-7610-05-2. 

p. 156-157. 

departamentale, cu structură civilă, militară sau mixtă; c) informaţii şi securitate — interne 
şi externe; d) securitate — interne, cu structură militară; e) independente sau departamentale 
cu structură civilă, miliară sau mixtă. 

Orice structură de informaţii, indiferent de categoria căreia îi aparţine, conţine în 
principal entităţi de: conducere/coordonare/control (management strategic), culegere, 
exploatare/analiză, tehnice, protecţie (centrate pe activitățile informative secrete), 
administrative/logistice, alături de alte structuri specifice (relaţionare — cooperare, centre 
de exploatare a surselor deschise, centre de cercetare de securitate specializată, unităţi 
Juridice, unităţi/centre de educaţie — instrucţie şi resurse umane etc., în funcţie de profilul 
pentru care funcționează). 

Un aspect important este acela că un sistem sau un serviciu de informaţii şi 
securitate modern conţine, de regulă, una sau mai multe structuri de intervenţie şi centre 


operative. 

